《游清都观寻沈道士得仙字》
唐代·刘孝孙

纷吾因暇豫，行乐极留连。寻真谒紫府，披雾觌青天。

缅怀金阙谒，遐想玉京前。飞轩俯松柏，抗殿接云烟。

滔滔清夏景，嘒嘒早秋蝉。横琴对危石，酌醴临寒泉。

聊祛尘俗累，宁希龟鹤年。无劳生羽翼，自可狎神仙。

作者简介：刘孝孙（？-632）荆州（今湖北江陵）人。贞观六年，迁太子洗马，未拜卒，卒于唐太宗贞观六年。弱冠知名，与虞世南、蔡君和、孔德绍、庚抱、廋自直、刘斌等登临山水，结为文会。大业末，为王世充弟杞王辩行台郎中。辩降，众引去，独孝孙攀援号恸送于郊。唐武德初，历虞州录事参军，补文学馆学士。贞观六年，迁著作佐郎，吴王友。历谘议参军，迁太子洗马，未拜，卒。孝孙著有文集三十卷，《两唐书志》传于世。